KLAIPĖDEOS MIESTO TARYBOS, PROFESINIŲ SĄJUNGŲ IR DARBDAVIŲ ORGANIZACIJŲ TRIŠALĖS TARYBOS POSĖDŽIO PROTOKOLAS

Nr.

Posėdis įvyko 2O17 metų balandžio 12 dieną 15.3O val.

Posėdžio pirmininkas Raimondas Tamošauskas.

Posėdžio sekretorius Albinas Strumyla.

Dalyvavo: Jolanta Braukylienė, Klaipėdos pramonininkų asociacijos administracijos direktorė, Tatjana Fedotova, Klaipėdos miesto savivaldybės tarybos narė, Laima Juknienė, Lietuvos švietimo įstaigų profesinės sąjungos Klaipėdos miesto skyriaus atstovė, Raimondas Tamošauskas, Trišalės tarybos pirmininkas,Vytautas Rekašius, profesinės sąjungos atstovas, Klaipėdos apskrities vyriausiojo policijos komisariato atstovai Gintautas Mačiulaitis, Klaipėdos m. policijos komisariato viršininkas, ir Zigmantas Turskis, Nusikaltimų nuosavybei tyrimo valdybos viršininkas.

DARBOTVARKĖ:

Lombardų veiklos organizavimas ir priežiūros mechanizmas.

SVARSTYTA. Lombardų veiklos organizavimas ir iškylančios problemos.

Pranešėjas, Klaipėdos m. policijos komisariato viršininkas G. Mačiulaitis, pristatė bendrą situaciją, susijusią su lombardų veikla.

Dėl lombardų veiklos policijos pareigūnai anksčiau jau buvo kreipęsi į Klaipėdos m. savivaldybės administracijos vadovus ir netgi į Seimo narius. Tai davė gerų rezultatų, nes lombardų uostamiestyje sumažėjo, o naktimis dirbančių lombardų beveik išvis neliko. Šiuo metu Klaipėdoje veikia 20 lombardų, 3 iš jų dirba ir naktimis – Laukininkų gatvėje, Taikos prospekte ir J. Janonio gatvėje. Dėl naktimis veikiančių lombardų ir kyla daugiausiai problemų, nes vogtus daiktus nusikaltėliai atneša į tuos lombardus.

Kadangi policija kontroliuoja, kad Klaipėdoje lombarduose nebūtų superkami ir parduodami vogti daiktai, pareigūnai nuolat atlieka reidus. Jie atliekami pagal sudarytą planą arba gavus gyventojų skundų.

Policijos darbuotojų manymu, Klaipėdos mieste pastaruoju metu situacija dėl lombardų veiklos yra nebloga – vogtų daiktų reidų metu aptinkama nedaug.

Zigmantas Turskis kalbėjo, kad į naktimis dirbančius lombardus nusikaltėliai atneša apiplėšimų ar vagysčių metu pagrobtus daiktus. Dažniausiai tai būna mobiliojo ryšio telefonai, nes šiais laikais kiekvienas gyventojas nešiojasi po vieną ar net kelis telefonus.

Nemažai problemų kelia ir šalia naktimis dirbančių lombardų visą parą veikiančios alkoholio parduotuvės, nes iš neblaivių asmenų atimtus daiktus nusikaltėliai dažniausiai iškart nuneša į šalia esantį lombardą. Prie tokių visą parą dirbančių parduotuvių ir lombardų dažniausiai ir vyksta apiplėšimai ir vagystės. Būtų gerai, kad Savivaldybės administracija imtųsi priemonių prie naktimis veikiančių alkoholio parduotuvių ir lombardų įrengti vaizdo stebėjimo kameras.

Jolanta Braukylienė sakė, kad prie kiekvienos parduotuvės neįmanoma įrengti kamerų, nebent prie tų, kur dažnai vykdomi nusikaltimai.

Raimondas Tamošauskas kalbėjo, kad policijos pareigūnų pateikta statistika akivaizdžiai įrodo, jog lombardų veikla ir nusikalstamumo lygis yra tiesiogiai susiję reiškiniai – kuo mažiau naktimis veikiančių lombardų, tuo mažiau tose teritorijose įvykdytų nusikaltimų, nes plėšikai ir vagys neturi kam parduoti pagrobtus daiktus.

NUTARTA. Pripažinti, kad Klaipėdos mieste dėl naktimis veikiančių lombardų problemų dar yra nemažai, tačiau iš esmės situacija yra nebloga ir kasmet gerėja. Tik reikėtų, kad šią problemą aktyviau padėtų spręsti Savivaldybės administracija, kuri galėtų neišdavinėti leidimų verstis prekyba tiems lombardams, kuriuose policijos pareigūnai aptinka vogtų daiktų, bei mieste įrengtų daugiau vaizdo stebėjimo kamerų.

Posėdžio pirmininkas Raimondas Tamošauskas

Posėdžio sekretorius Albinas Strumyla